Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: törvény, illetve a 33/2000. (III. 17.) Korm. rendelet szerinti
Paragraph Index: 464

törvény, illetve a 33/2000. (III. 17.) Korm. rendelet szerinti felelõs feladata. Az államnak fokozottan kell ügyelnie arra, hogy a lehetõ legkevesebb eset kerüljön állami felelõsségi körbe, továbbá, hogy új gazdátlan károk ne keletkezhessenek, illetve a keletkezett károkat okozóik szüntessék meg, továbbá biztosítsák megszüntetésük finanszírozását. Az államháztartás és alrendszerei, különösen a központi költségvetési szervek hulladékgazdálkodási feladatainak finanszírozását a fejezeti költségvetésben biztosítani kell. 4.1.1. Gazdálkodói szféra fejlesztéseinek finanszírozása A gazdasági szféra — beleértve a gyártók, hulladékkezelõk, hulladékkereskedelmi vállalkozások — hulladékgazdálkodási fejlesztéseit többnyire kedvezményes kölcsön, saját forrás, valamint hitel fedezi. A támogatási rendszereket úgy kell alakítani, hogy a hulladékképzõdést megelõzõ, illetve a hulladékhasznosítási célú beruházásokat ösztönözzék, elsõsorban a kedvezményes hitelek körének és volumenének bõvítésével. A piacteremtés fontos eszköze a hulladékhasznosítás kínálatának javítása, ezen belül a hazai hulladékhasznosítási célú háttéripar fejlesztése. Kutatás-fejlesztési támogatással a technikai-technológiai innováció és a magyar környezetvédelmi háttéripar fejlesztését kell ösztönözni. A kedvezményes hitelekhez való hozzájutás az ipari hulladékgazdálkodásban meghatározza a fejlõdés lehetõségeit, ütemét. A hulladékképzõdés szempontjából problémás termékek használatának visszaszorításában, hulladékaik kezelésében az EU az önfinanszírozó rendszereket preferálja. A magyar jogrendben már az irányelveknek megfelelõ rendeletek (elemek és akkumulátorok, csomagolások) szintén az önfinanszírozó megoldást írják elõ, a gyártókra hárítva a feladat megoldását. Ugyanez javasolható a kidolgozás alatt álló, az irányelvek adaptációját szolgáló jogszabályok (kiselejtezett gépjármûvek, elektronikai termékek hulladékai) esetében is. Az EU-ban megfigyelhetõ tendencia alapján megfontolandó, hogy a jelenleg még csak termékdíjjal szabályozott gumiabroncsok esetében is az önfinanszírozó megoldás váltsa fel a termékdíjas szabályozást. Fontos eszköz lehet e területeken az ipar és a hatóságok közötti önkéntes megállapodások elterjesztése. Az anyagában hasznosított hulladék felhasználását, értékesítését elõsegítheti olyan elõírás, amely a közbeszerzések során elõnyben részesíti azokat a pályázókat, amelyek

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes